**במקום זה חי המלך הורדוס**

בזמנו קיסריה נחשבה לפנינת הים התיכון. כיום, היא נלחמת שוב על מקומה באור הזרקורים ואף מתחרה בעיר ירושלים. התוצאה היא 0-1.

דאגמר לנגובה

כתב מיוחד בישראל לעיתון הצ'כי המוביל - Youth Front Today.

נחשולים קלילים נושקים בעדינות לשרידי החומות. הרבה לא נותר מארמונו של הורדוס הגדול, ברם, היסודות נותרו. נדמה לי שהארמון לא התפרס על שטח גדול במיוחד. קשה להאמין שאכן זה היה מושב כיסאו של המלך שנודע בזכות המבנים המונומנטליים שהקים. למרות זאת, קיסריה עצמה או שרידיה ומה שאפשר לראות מהם כיום, מרשימה גם לאחר אלפיים שנה.

הם לא חסכו במשאבים שהושקעו בחומרי הבניה השונים כגון שיש. גם לא בפסיפסים המרהיבים שהורכבו משלל אבנים צבעוניות. לאחרונה נחשפו יותר מ-12,000 אבנים למטר רבוע. יצירת מופת. קיסריה נבנתה על ידי הורדוס לפיאור שמו של הקיסר הרומי אחרי. יש בה הכול: היפודרום, אמפיתיאטרון שהכיל 4000 מקומות, חנויות, מחסנים, בתי מרחץ, מזרקות וכמובן החומות. כמו כן נחפרו שרידי מרחצאות ומערכת ביוב תת קרקעית שנשטפה פעמיים ביום החוצה על ידי גאות מי הים.

כמו היהודים שחיו בה אז ואשר הורדוס חפץ ביקרם כדי שיסייעו לו בתשוקתו לבניה, גם אני מעריץ את האקוודוקט. הוא לא שרד בשלמותו אולם חלקים יפים ממנו נותרו עומדים בזקיפותם. האקוודוקט מתפרס לאורך רצועת החוף ובזמנו הוביל מים ממרחק של 11 קילומטרים. לצערי, לעיתים קשה לתיירים להגיע אליו. הוא מרוחק מהאתרים האחרים ויש כאלו שמתקשים למצוא אותו, כפי שקרה לנו. דרך אגב, בקרבת מקום ניתן ליהנות מרצועת חוף ים יפהפייה. שווה היה לגלותה.

"מה שתוכלו לראות היום ממה שנותר מקיסריה מהווה רק כ-6% מאוצרותיה. יתרת 94% עדיין חבויים מתחת לאדמה" אומר ישראל חסון, ראש רשות העתיקות בישראל. קשה להאמין כיון שטיול לקיסריה כפי שהיא כיום לוקח כחצי יום. לכן, עבור התייר שלא יסתפק בסריקה מהירה של המקום, נכונה הליכה מרובה. רק הביקור לאמפיתיאטרון ייקח זמן רב. הוא השתמר להפליא והיום משמש כמקום לקונצרטים. יש להשקיע מאמץ בטיפוס כל הדרך למעלה אך האתר מציע נוף מרהיב לא רק של קיסריה אלא גם של הים. הם חשבו על הכול אז בימים הקדומים ההם: כאשר השחקנים לא מילאו את תפקידם כראוי, הצופים זכו לפחות ליהנות מנוף הים.

מספר התיירים במקום אינו מוגזם, אנחנו לא מפריעים האחד לשני. שניים מהם שאלו אותי אם אוכל לצלם אותם. שאלתי מאיפה הם. מסתבר שהם נוצרים מטקסס. יש פה קבוצה שלמה שלהם. "ישראל היא ארץ נפלאה" אמר הגבר בהערכה רבה. "אני מרגיש מוגן ובטוח". אני השבתי שאמריקה היא כבר מזמן לא המערב הפרוע. בתגובה הוא ספר כי אינו עוזב את ביתו ללא הרובה שלו וכך גם אשתו. "אינך יודע מתי מישהו יתקוף אותך" הוא הסביר.

קיסריה לא הייתה תמיד מקום בטוח. הורדוס, שלפי הברית החדשה נודע באכזריותו הרבה רצח אנשים חפים מפשע. הוא אולי היה בנאי מדופלם אך אדם מאוד פרנואידי. הוא פחד מאשתו ומבנו לכן רצח את שניהם. נהוג היה לומר בזמנו שעדיף להיות החזיר של הורדוס מאשר בן משפחה. הוא כמובן לא אכל בשר חזיר.

כיום לקיסריה שתי פנים – הישנה והחדשה. אנו עוברים דרך קיסריה החדשה בדרכינו לתחנת הרכבת. אנחנו חולפים ליד מבנים גדולים של מספר חברות גדולות שהמשרדים המרכזיים שלהם מצויים פה. זה גם מיקומו של אחד מפרקי התעשייה הגדולים בישראל. בהמשך ניתן לראות וילות בבעלות מעשירי ישראל. האוליגרך ארקדי גיידמק וראש הממשלה בנימין נתניהו גרים פה בסביבה. אך הבתים מוסתרים מאחורי חומות ועצים ולכן קשה להציץ פנימה.

קיסריה החזיקה מעמד לאחר מותו של הורדוס מספר מאות (חרף חששותיו ופחדיו הוא מת בזקנה טובה ממוות טבעי). בעבר העיר שימשה כעיר עסקים ומרכז עבור הנוצרים הביזנטיים. אולם במאה השביעית היא נכבשה על ידי המוסלמים ולאחר מכן על ידי הצלבנים – אגב, חלק מהמבצרים וכיכרות השוק קיימים היום. ושוב היא נכבשה על ידי המוסלמים, ושוב על ידי הצלבנים בפעם השנייה. המכה הסופית הייתה במאה ה-13 ומאז לא התאוששה ממתקפות הממלוקים.

עם תקומתה של מדינת ישראל, העיר חוברה לה יחדיו, בעיקר הודות לתמיכה ממשפחת רוטשילד. עבודתם של הארכיאולוגים התקדמה במהירות וקיסריה נחשבת כיום לאחד מהפרויקטים היקרים ביותר במונחים של אתרים היסטוריים. השאיפות אינן נמוכות – המטרה היא לשחזר את המקום כך שיוכל להתחרות באקרופוליס שביון ובפומפי שבאיטליה, וכל זאת עם זרם יציב של תיירים. קיסריה לא חדלה הודות לעבודתם של הארכיאולוגים. נדמה כי ירושלים משיבה מלחמה שערה. יריבות התקיימה בין שתי ערים אלו בימי קדם. היו זמנים שקיסריה הייתה עיר ראשית ביהודה. כיום הן יכולות להתחרות אך ורק על הכבוד שרוחשים לה התיירים. עד כה קיסריה היא בצד המפסיד. מבקרים בה רק כשליש מהתיירים שמגיעים לישראל. עבור ירושלים מדובר ב-70%.

למרות שלקיסריה אין מרכז עירוני טיפוסי עם סמטאות מפותלים, יש בה חנויות ומסעדות. הישראלים הצליחו לשלב ישן עם חדש. המוזיאון המקומי מציג תערוכות אינטראקטיביות ויש בה אף את הפארק הארכיאולוגי התת-ימי היחיד מסוגו בעולם.

אך קיימת בעיה אחרת. למרות מיקומה לאורך הכביש המחבר את תל אביב עם העיר חיפה, ההגעה לקיסריה הקדומה בתחבורה ציבורית עבור התייר האירופאי המפונק אינה קלה. ואין בה גם בתי מלון. הדבר ידוע וכבר עובדים על בניית בתי מלון. ישראלים אמידים שגרים בקיסריה החדשה אינם נלהבים לעניין. הם לא רוצים לאבד את השקט והשלווה שלהם.

אולם, אלו התומכים בפרויקט שבמסגרתו צופים חשיפה נוספת של מספר מונומנטים, מבטיחים כי יימצא איזון וקיסריה לא תהפוך לקרקס תיירותי. מדובר בתפיסה חדשה. מקום בו התיירים לא ישתעממו- יהיו בה לא רק חומות ופסיפסים. לפי הארכיטקט זאב מרגלית, זו הדרך היחידה למשוך קהלים בימינו אלו. לכן סביר שקיסריה לפחות תשווה את מצבה לירושלים ביריבות זו.

(למעלה משמאל)

בימי תפארתה

כך נראתה קיסריה אלפיים שנים לפני לפי השחזור ההיסטורי שנעשה על ידי הארגון שמטפל בפיתוח העיר. תמונות: החברה לפיתוח קיסריה על שם אדמונד בנימים רוטשילד.

(למטה משמאל)

האקוודוקט והאמפיתיאטרון שולטים בקיסריה ומהווים את האטרקציה העיקרית בה. אולם כאשר מתהלכים ברחבי הפאר הארכיאולוגי כולו יש פרטים רבים שימשכו את תשומת לבך כמו פסיפסים, שרידי מרחצאות ומערכת הביוב הקדומה. תמונות: דאגמר לנגובה

(החלק הימיני התחתון למעלה)

כעיר

הפארק הארכיאולוגי משתרע לאורך רצועת חוף הים לאורך 2 קילומטרים

(החלק הימיני התחתון למטה)

היפודרום

בזמנו של המלך הורדוס הוא הכיל 10,000 צופים. תוכלו לראות אותו בשלימותו בקיסריה.